106. časť Rusko a Ukrajina: Kráľ severu proti kráľovi juhu?
Vitajte pri ďalšej časti série Čo nové, profesor.
Volám sa Martin Smith a tu je Walter Veith.
- Ahoj, Martin. - Ahoj, Walter. Ako sa máš?
No, vo svete je chaos, takže ešte sme na tom asi dobre.
Áno, ešte stále pokračujeme. Začnime modlitbou.
Náš nebeský Otče,
tieto rozhovory sú tak trocha prestávkami v chaose, ktorý vládne vo svete.
Prosím osvieť naše mysle, pomôž nám pri tomto rozhovore a požehnaj nám,
v Ježišovom mene, amen.
Martin, toľkí ľudia chcú hovoriť o Rusku a Ukrajine,
je to ten konflikt z Daniela medzi severom a juhom?
Už nejaký čas túto situáciu sledujeme,
ale nechceli sme do toho hneď vhupnúť a mať v tom zmätok,
radšej by sme dospeli k nejakým záverom,
takže sa na to pozorne pozrime a uvidíme, či to zapadá do prorockého obrazu,
pretože toto je niečo, čo ľudí znepokojuje.
Áno, je na to toľko odlišných názorov. Snažíme sa to dať dokopy, ale...
Áno. Myslím, že nikto na to nemá úplnú odpoveď, takže nebuďme arogantní,
buďme otvorení myšlienkam, názorom, a pozrime sa na to s chladnou hlavou.
Áno. Nie sme tu, aby sme tvrdili, že vieme všetko.
Nie, vôbec nie. Všetci sme na ceste a všetci vidíme "akoby v zrkadle, nejasne".
Na začiatok tu máme citát:
"Svet je otriasaný vojnami.
Proroctvo z 11. kapitoly Danielovej knihy sa už takmer úplne naplnilo.
Čoskoro sa odohrajú scény súženia, o ktorých sa hovorí v proroctvách."
Toto bolo samozrejme napísané pred dlhým časom,
ale proroctvá o posledných udalostiach z Daniela 11 boli vtedy ešte stále v budúcnosti.
Áno.
A my v tejto budúcnosti žijeme, takže je dobré opäť a opäť sa na to pozerať.
V minulosti som o tom mal niekoľko prednášok a veľmi som na to nezmenil názor,
ale musíme sa na to pozrieť a zistiť, či to môžme rozvinúť alebo vylepšiť.
Už pred dvoma rokmi sme na túto tému hovorili aj v niekoľkých častiach...
- O severe proti juhu. - ...a pri tomto rozhovore je dôležité,
ako si povedal, mať otvorenú myseľ, pretože to ešte nie je hotová vec.
Nie, nie je to hotová vec.
Máme tu citát zo Svedectiev pre cirkev, zv. 1:
"Videla som obyvateľov zeme v krajnom zmätku.
Vojna, krviprelievanie, nedostatok, hlad a mor boli po celej zemi..."
- Všetky z týchto vecí máme, nie? - Áno.
"Moja pozornosť bola potom odvolaná od týchto udalostí.
Zdalo sa, že je krátka doba mieru.
Ešte raz mi boli ukázaní obyvatelia zeme a opäť bolo všetko v krajnom zmätku.
Rozbroje, vojna a krviprelievanie s hladom a morom zúrili všade."
Je možné, že sa tu hovorí o svetových vojnách a potom o záverečnom konflikte?
- Ak je to tak, zapadá to do scenára. - Zapadá to do scenára
a presúvame sa od 2. svetovej vojny - ktorá bola svetovou vojnou,
ale v skutočnosti bola veľmi lokalizovaná.
Áno - Európa, možno Japonsko, trošku v Amerike, ale...
Trošku tu, troška tam.
Ale tu sa píše "všade". To je veľké slovo.
"Aj iné národy sa zapojili do tejto vojny a zmätku."
Takže niet pochýb, že toto nie je len záležitosť Európy atď. - je to univerzálne.
"Vojna vyvolala hlad. Nedostatok a krviprelievanie spôsobili mor.
A potom ľudia zmierali strachom 'a očakávaním toho, čo príde na svet.' "
- Martin, z čoho majú ľudia strach? - Z niečoho, čo nepoznajú.
A z niečoho, čo vyzerá také hrozivé, že prežitie sa zdá veľmi nepravdepodobné.
- Čo napríklad mor, nákaza? - Áno.
- Nukleárna vojna? - Rozhodne.
Dokonca aj hrozba nukleárnej vojny ľudí takto desí.
Je zaujímavé, že Biblia u Matúša 24 spomína "zvesti o vojne",
a zvesti o vojne sú dnes veľmi prominentné, že?
- Áno, a spôsobujú strach. - Takže sú tu vojny,
ale zvesti o vojnách sú to, čo spôsobuje strach.
Takmer akoby boli ešte horšie, pretože keď k tomu napokon dôjde,
je to skoro akoby ťa zvesti o vojne už otupili.
Dobre, pozrime sa na niekoľko veršov z Daniela 11,
pretože v úvode sme hovorili o napĺňaní tohoto proroctva.
Takže kráľ severu verzus kráľ juhu.
V skutočnosti nežijeme v dobe týchto veršov, žijeme v trocha neskoršej dobe,
k týmto neskorším veršom ešte prídeme,
ale nachádzame tu veľmi zaujímavý, veľmi dôležitý princíp,
a to, že "srdcia oboch týchto kráľov..." - kráľa severu a kráľa juhu -
"...zamýšľajú zlé, a pri jednom stole budú hovoriť lži..."
To je veľmi dôležitá nápoveda, veľmi dôležitá.
Toto nemôžeš odstrániť, pretože spadneš do pasce,
ak veľmi dôkladne nevenuješ pozornosť tejto časti.
Máme tu teda dvoch protivníkov, ktorí hovoria lži,
a hovoria ich za jedným stolom.
Zdanlivo sú teda protivníkmi, ale v skutočnosti sedia za jedným stolom,
takže ľudia sú klamaní. Toto je niečo, čo by si nazval konšpiračnou teóriou,
ale toto je biblická konšpiračná teória biblických rozmerov.
Dobre, čo sa stane potom?
"...ale sa to nepodarí..." Čo sa nepodarí? Evidentne to zlo.
- Ich plány. - Ich plány sa nepodaria,
hoci sa možno zdá, že sa daria, "...lebo koniec príde len v určenom čase."
Inými slovami - stratia svoju moc. Môžme usúdiť, že toto je globálna hra,
v ktorej ľuďom klamú dve údajne navzájom si oponujúce strany, sediace za jedným stolom?
Áno.
Ako by si to zariadil? Nepovedal by si, že utajenie je nanajvýš dôležité?
Áno, všetko sa musí diať potme, a na svetlo vyjde len to, čo chcú, aby si videl.
Takže myslíš, že v tom budú zapojené tajné spoločnosti?
U Ducha prorockého je veľa citátov, podľa ktorých sú zapojené,
a že s nimi nemáme nič mať, že?
Takže ľudia, ktorí to nazývajú konšpiráciou, budú mať čo vysvetľovať,
pretože toto je veľmi konšpiračné.
Musíme zistiť, čo je toto zlo, ktoré zamýšľajú, a prečo táto šaráda? Prečo?
Táto šaráda evidentne slúži k tomu, aby zmýšľanie ľudí skrze tieto lži naladila k určitému plánu,
a tento plán zahŕňa zlo.
Áno, podvod.
"V určenom čase sa vráti a vytiahne na juh, ale ten­toraz to nebude tak ako pr­výk­rát."
Zaoberáme sa historickými udalosťami, ale toto proroctvo má aj budúce naplnenie,
ako sme videli v tom citáte od Ducha prorockého.
Práve tak ako Matúš 24 mal naplnenie vtedy, aj v budúcnosti.
O čo tu ide? "Lebo proti nemu pri­tiah­nu kittejské lode,
a stratí odvahu a vráti sa a bude sa zlostiť na svätú zmluvu
a tak bude konať, a na­vráti sa a obráti svoju pozornosť na tých, ktorí opus­tili svätú zm­luvu."
Toto je veľmi vážna vec.
Kittejské lode.
Naznačuje to, že ekonomické otázky budú veľmi dôležité?
- Áno, rozhodne. Bude to chaos. - Bude to chaos.
Bude tu ekonomicky represívny stav, ktorý spôsobí,
že autority dospejú k nejakému druhu dohody, aby tak mohli konať to zlo.
Veľmi dôležité je to, že toto zlo je zamerané proti svätej zmluve.
Nie je to len sekulárna záležitosť, je to aj náboženská vec.
Takže je tu náboženská konotácia,
a tí, čo sú zapojení v tomto zle, sú tí, ktorí opustili svätú zmluvu.
Nezapadol by antikrist veľmi dobre do tohoto obrázku?
Rozhodne. Myslím, že bude ich vodcom.
Bude kľúčovou osobou, že? Je totiž pánom tých, čo opustili svätú zmluvu,
je nazvaný antikristom.
Pozrime sa ešte ďalej:
"A na jeho strane budú stáť vojská a poškvr­nia svätyňu, pev­nosť,
a od­stránia ustavičnú (obeť)..." - volajme to len ustavičná -,
"...a postavia tam pustošiacu ohav­nosť."
Máme tu teda veľmi náboženský aspekt.
Na jeho strane budú stáť vojská. Stojí za ním vojenská sila,
má pod kontrolou vojenské sily. Martin, mám otázku:
ak sedia všetci za jedným stolom, myslíš, že môže mať pod kontrolou
obe strany vojenských síl? - Som si istý, že áno.
- Neznie to ako logický záver? - Áno.
To by bolo veľmi zaujímavé a veľmi konšpiračné a som si istý, že niektorí budú kričať: Konšpirácie!,
ale to sa tu hovorí, že?
Takže má vojská, stojace na jeho strane. Ako využíva túto silu, ktorú má?
Využíva ju k znesväteniu svätyne. Svätyňou sme sa už zaoberali,
svätyňa je v podstate predobrazom plánu spasenia.
Je nebeská svätyňa a existovala aj pozemská, poukazujúca na Kristovu službu.
Takže ak znesväcuje svätyňu, znesväcuje plán spasenia,
stavia niečo na miesto Ježiša Krista,
a odvádza pozornosť z plánu spasenia na niečo iné.
Mohlo by to byť napríklad niečo ako sociálna spravodlivosť...?
Čo všetko to znamená? Odstráni ustavičnú
- o slove ustavičná by sme mohli dlho diskutovať, pretože slovo obeť je k originálu pridané.
Niektorí tvrdia, že to odkazuje na odstránenie pohanského Ríma
a nástup pápežského Ríma k moci.
Nech je to akokoľvek, nejdeme o tom polemizovať, pretože by sme len odbočili od témy,
ale čokoľvek to je, čo tu robia, dôjde to do bodu,
kedy sem postavia pustošiacu ohavnosť. Čo to je?
To boli rímske štandardy, postavené okolo Jeruzalema, že?
Boli to pohanské štandardy,
boli to pohanské zástavy symbolizujúce ich moc a autoritu.
Tvrdí pápežstvo, systém antikrista, že má štandard svojej moci a autority?
- Áno, nedeľu. - Nedeľu,
hovoria to celkom jasne, hovoria, že je ich znamením.
Fakt, že sme presunuli svätosť zo soboty 7. dňa na 1. deň týždňa, nedeľu,
je znamením našej cirkevnej autority.
Ak chceš poznať niečiu silu, majú toto znamenie,
túto vec, ktorá to ukazuje, a je to vec, ktorá ukazuje,
že rímsko-katolícky systém má svoju autoritu a moc.
A keď raz svet prijme túto autoritu rímskeho systému,
potom bude svätyňa znesvätená, pretože stavajú človeka,
ktorý si nárokuje na apoštolskú postupnosť, na miesto Ježiša Krista.
A on je ten, ktorý udeľuje spasenie skrze svoje sviatostné úkony
a tým, že siaha do tzv. pokladnice zásluh.
Už sme sa tým zaoberali predošle, takže to nejdeme rozoberať.
Pointou teda je, že kráľ severu a kráľ juhu sedia za tým istým stolom,
plánujú zlo a hovoria lži,
toto zlo plánujú s tými, ktorí opustili svätú zmluvu,
použijú vojenskú silu, aby dostali, čo chcú,
odstránia ustavičnú, a na miesto Božieho znamenia autority položia svoje znamenie autority,
takže je to náboženská záležitosť.
To nás privádza k tomu, čo sa deje medzi Ruskom a Ukrajinou,
lebo niektorí si myslia, že pretože Rusko bolo - a stále je - komunistickou krajinou,
je kráľom juhu.
- Áno, lebo ten sa netýka náboženstva. - Správne.
Potom je tu kráľ severu, ktorým je pápežstvo.
Takto to videli naši pionieri, kráľom severu bolo pápežstvo,
a keď čítaš napríklad Jeremiáša, kde nepriateľ prichádza zo severu,
vždy to odkazovalo na Babylon,
a kňaz a kráľ Babylonu bol ten, ktorému sa museli klaňať.
Bol pontifex maximus. Neskôr v dejinách, keď ich porazili Médoperžania,
títo kňazi ušli do Pergamu, kde sa usídlili,
a tento titul, pontifex maximus, bol postúpený rímskemu cisárovi
ako dar od posledného kráľa Pergamu, ktorým bol Attalos III.,
ale jeho využitie malo určité kritériá.
Jedným z nich bolo, že jeho nositeľ musel byť uctievaný ako boh.
Július Cézar bol prvý, kto si privlastnil tento titul a dal sa uctievať ako boh,
a odvtedy boli cisári bohmi. Kto má titul pontifex maximus dnes?
Pápež.
Pápež. On je teda rímskym dedičom tohoto titulu.
Toto je arogancia toho najvyššieho rádu, inými slovami - je kráľom Babylonu.
Potvrdzuje to aj názvom svojho účtu na Twitteri - @Pontifex,
privlastňuje si teda tento titul.
Áno, privlastňuje si ho. Nemôžeme ho teda odstrániť z tejto rovnice.
Vieme, že protireformácia ľuďom predložila mnoho iných alebo budúcich antikristov,
ktorí údajne ešte len majú prísť, ale to nie je názor reformátorov,
nikdy nebol, a nie je to ani názor adventistov.
- A ani to nezapadá do biblického obrazu. - A dejiny nemôžeš zmeniť.
Martin, pozrime sa, čo niektorí hovoria o tejto situácii na Ukrajine.
Je zaujímavé, koľko celebrít sa do toho zapája - kráľovné krásy, herci...
Pozrime sa, čo hovorí táto poslankyňa ukrajinského parlamentu.
...som tu so svojou čatou, sme členmi odboja a sme ozbrojení.
Keď vravíte: Hovorí, že je ozbrojená a pripravená bojovať,
ja to nielen hovorím, dokazujeme to svojimi činmi.
Ukrajinský odboj sa veľmi tvrdo bráni, Putin nevyhráva nič z toho, čo chcel,
a zatiaľ bolo na ukrajinskej pôde zabitých 4 300 ruských vojakov.
Myslím si, že pre diktátora sú to dosť zlé výsledky, nie?
Myslím, že ak sú tieto čísla presné, nie je to to, čo Putin očakával.
Pre zvyšok nás, ktorí nie sme Ukrajinci,
myslím si, že svet je dosť prekvapený, Kira, odhodlaním ukrajinských občanov
postaviť sa a bojovať. Aj vy?
Mňa to neprekvapuje. Proti Putinovi bojujeme už 8 rokov
a v našej krajine sme mali už 3 revolúcie, keď sme nesúhlasili s tým, čo sa dialo,
so smerom, akým sme išli. Ale táto doba je kritická,
pretože vieme, že nebojujeme len za Ukrajinu,
bojujeme za tento nový svetový poriadok pre demokratické krajiny.
Vedeli sme, že sme štítom pre Európu, vedeli sme, že nechránime len Ukrajinu,
chránime všetky ostatné krajiny, ktoré by boli na rade, keby sme zlyhali.
Preto proste nemôžeme zlyhať.
Predpovedáte víťazstvo Ukrajiny nad Ruskom v tejto invázii?
Absolútne. V mojej hlave neexistuje žiadny iný scenár.
Vidím ľudí, vidím ženy ako som ja nesúce zbrane
a stavajúce sa na ochranu svojich rodín, miest a krajiny.
Na svete neexistuje sila, ktorá by nás dokázala zničiť.
No, Martin, povedala niekoľko zaujímavých vecí.
Nebojujú len za Ukrajinu, bojujú za nový svetový poriadok.
Áno, pre demokratické krajiny. Pravdepodobne tie, z ktorých pozostáva NATO,
a to všetko... je pre mňa zaujímavá tá časť o odboji - je to ako nejaký dystopický film.
Nechcem tým povedať, že to, čo sa deje, nie je zlé,
ale spôsob, akým to tu bolo prezentované... niektoré veci mi je zaťažko prehltnúť.
Povedala, že doteraz boli zabité doslova tisíce ruských vojakov.
A tento mocný vojnový stroj, Rusko, túto malú krajinu nedokáže rozdrviť za pár dní?
To je veľmi zvláštny scenár.
A veria, že zvíťazia... civilisti trénujú s drevenými zbraňami,
veľa sa hovorí o týchto drevených zbraniach a niektorí hovoria, že je to všetko fingované...
Niet pochýb, že na Ukrajine je chaos, niet pochýb, že situácia je tu strašná,
ale či nám médiá hovoria pravdu, to je iný príbeh.
To chcem povedať. Nechceme pôsobiť dojmom, že s nimi nesúcitíme,
to je to posledné, čo by som chcel. Naozaj s nimi všetkými súcitím,
vojna nie je nikdy dobrá vec.
Ako si povedal, musíme sa na to pozerať zo širšej perspektívy.
Ak sa pozeráme na prorocký obraz, tu na konci dôjde k stretu.
Je to konflikt medzi severom a juhom, ale sedia za jedným stolom
a plánujú zlo - spolu s tými, ktorí sú proti svätej zmluve. Vieme, kto to je.
A to zlo zahŕňa podvod, a súčasťou toho bude propaganda.
Absolútne!
Aká agenda to je? Mnohí veria, že Rusko spolu s komunistickou Čínou
rozhodne symbolizujú kráľa juhu,
pretože to je komunizmus, ateizmus, a to tieto krajiny zastávajú.
Západ potom stojí s kráľom severu. Toto je názor, ktorý je vo svete.
Kráľ severu potom symbolizuje morálku a kráľ juhu nemorálnosť.
Tento obrázok mne osobne nesedí, Martin, a poviem ti prečo.
Pretože v predobraze, v origináli, boli dve skutočné strany.
Jednou bol doslovný, skutočný Babylon, ktorý symbolizoval nábožensko-politický systém,
a tento doslovný Babylon stál proti kráľovi juhu, ktorý symbolizoval skutočný Egypt.
Keď sa to raz presunie do duchovnej roviny,
nemôžeš do prorockého obrazu dosadzovať skutočné, fyzické národy,
a Zjavenie 11 to hovorí celkom jasne, keď vraví "duchovne sa volá Egypt".
Keď táto mocnosť, ktorá vychádza z bezodnej priepasti,
tento záverečný konglomerát, patriaci k tejto strašnej šelme,
ktorá nikdy skutočne nezmenila svoje farby,
keď príde a bude vládnuť, potom dôjde k tomuto údajnému stretu
s duchovným kráľom juhu.
Hovoríme tu teda o spôsobe zmýšľania, nie o skutočných národoch.
Keď z toho urobíš národy, potom sa tvoje oči zamerajú na konkrétnu geografickú oblasť,
a náboženský svet robí presne toto. V zopár videách ukážeme, čomu veria,
veria, že všetko toto smeruje k vojne s Izraelom,
pretože majú takýto prorocký obraz, ktorý pochádza z futurizmu,
ktorý je založený na klamstvách - na jezuitských klamstvách.
- Je to zlo. - Áno, takže pokúsme sa
odstrániť to z nášho obrazu a uvedomiť si, že sa tu nezaoberáme krajinami,
zaoberáme sa spôsobmi zmýšľania.
- Kto kontroloval morálku v stredoveku? - Pápežstvo.
Pápežstvo - absolútne, veľmi prísne.
Využívali k presadzovaniu svojej morálky sekulárnu moc?
Áno, presadzoval ju štát.
Stratili po Francúzskej revolúcii možnosť využívať štát k presadzovaniu svojej morálky?
- Áno. - Bolo to nazvané smrteľnou ranou.
- Takže túto moc stratili, ale smrteľná rana... - ...bude zahojená.
Martin, je tento sekularizmus obmedzený len na niektoré národy
alebo je prítomný vo všetkých národoch? - Vo všetkých národoch, rozhodne.
Táto mentalita kráľa severu,
že chceme, aby bola morálka kontrolovaná určitou entitou, nazvime ju cirkev,
je to vo všetkých národoch? - Áno.
- Áno, dokonca aj v komunistickej Číne! - Presne.
Nie je cirkev v Číne v podzemí, ale veľmi aktívna?
- Nie je cirkev aktívna v Rusku? - Rozhodne, veľmi aktívna.
Nie je cirkev aktívna na Ukrajine? Veľmi aktívna, že?
Nemôžeš teda povedať: Tento je nepriateľ a tento priateľ.
Je to rozptýlenejšie, máme tu do činenia so spôsobom zmýšľania,
zaoberáme sa tu dvoma ideológiami, medzi ktorými dôjde k stretu.
Jednou je ideológia kráľa severu,
nábožensko-politický systém presadzujúci určitú morálku,
konkrétny druh morálky pod konkrétnou autoritou - menovite pápežstvom,
a potom je tu sekularizmus. Vezmi si napríklad Bidena.
Je katolík, takže by si ho nazval prívržencom kráľa severu.
Nemá ale veľmi sekulárne ideológie, nepodobné kráľovi severu?
Áno, správne, nemorálne - niektoré z jeho ideológií sú v rozpore s tým,
čo vidí za morálne skutočný kráľ severu.
Je v tom teda chaos, pretože Biden má atribúty kráľa severu a takisto aj kráľa juhu?
Áno.
Podstatné je, že jeden z týchto spôsobov zmýšľania musí ustúpiť.
Povedala, že bojujú za Ukrajinu, ale bojujú za nový svetový poriadok.
Dajme si to do perspektívy. Každý sa tak bojí nového svetového poriadku.
Čo nový svetový poriadok vlastne je?
Má mnoho komponentov. Má rozličné ekonomické komponenty, to je isté.
Nový svetový poriadok však zahŕňa opätovné odovzdanie štátnej moci cirkvi.
- Presne. - To je nový svetový poriadok,
pretože Biblia hovorí, že králi sveta dajú svoju moc šelme.
Bola jej táto moc po Francúzskej revolúcii odobraná?
Áno.
- Dajú jej ju nazad? - Áno.
Pozrime sa na to z tejto perspektívy, pripravuje to pôdu pre diskusiu.
Martin, tu je prejav, ktorý predniesol Putin, a je veľmi zaujímavý,
pretože znie skôr ako kráľ severu než ako kráľ juhu, že?
Áno.
Má tento človek možnosť použiť nukleárne zbrane?
- Podľa všetkých údajov áno. - Áno, takže jeho prst je na tlačidle.
- Hovorí o tom dosť nahlas? - Áno.
- Dokonca tým hrozí? - Povedal, že ktokoľvek, kto pôjde proti nim,
bude mať viac problémov než mal hocikto v histórii.
Aha! Vyvoláva to teda obavy z možnej 3. svetovej vojny?
Áno.
Vypočujme si tento prejav a uvidíme, čo z neho vyrozumieme.
Ďalšie nebezpečenstvo pre národnú ruskú identitu
je spojené s procesmi, ktoré pozorujeme mimo Ruska.
Zahŕňajú zahraničnú politiku, morálne a iné aspekty.
Vidíme, že mnohé západné štáty sa vydali cestou popierania
alebo odmietania svojich vlastných koreňov,
vrátane svojich kresťanských koreňov, ktoré tvoria základ západných civilizácií.
V týchto krajinách sa popiera morálny základ a akákoľvek tradičná identita
- popiera sa či relativizuje národná, náboženská, kultúrna a dokonca aj rodová identita.
Politika tam viacdetnú rodinu (právne) vidí ako rovnocennú s homosexuálnym partnerstvom,
viera v Boha sa rovná viere v satana.
Excesy a zveličovanie politickej korektnosti v týchto krajinách
vedú k vážnym úvahám o legitimizácii strán podporujúcich propagandu pedofílie.
Ľudia v mnohých európskych štátoch sa v skutočnosti hanbia
za svoju náboženskú príslušnosť a boja sa o nej hovoriť.
Kresťanské sviatky a oslavy sú zrušené alebo "neutrálne" premenované,
akoby sa ľudia za tieto kresťanské sviatky hanbili.
Touto metódou sa zakrýva hlbšia morálna hodnota týchto osláv.
A tieto krajiny sa snažia vnútiť tento model iným krajinám globálne.
Som hlboko presvedčený, že toto je priama cesta k degradácii a primitivizácii (kultúry).
To vedie k hlbšej demografickej a morálnej kríze na Západe.
Po revolúcii v roku 1917 boľševici, opierajúci sa o dogmy Marxa a Engelsa,
tiež povedali, že zmenia doterajšie spôsoby a zvyky, a to nielen politické a ekonomické,
ale aj samotné poňatie ľudskej morálky a základov zdravej spoločnosti.
Ničenie odvekých hodnôt, náboženstva a vzťahov medzi ľuďmi
až po úplné odmietnutie rodiny (aj to sme tu mali), nabádanie k donášaniu na blízkych...
Niektorí ľudia na Západe veria, že agresívna eliminácia celých stránok z vlastnej histórie,
"obrátená diskriminácia" voči väčšine v záujme menšiny
a požiadavka vzdať sa tradičných predstáv o matke, otcovi, rodine a dokonca aj o pohlaví,
veria, že toto všetko sú míľniky na ceste k sociálnej obnove.
Martin, to bol prejav o morálke.
Má pápežstvo agendu, ktorá robí rodinu jadrom jej morálnych otázok?
Rozhodne. Zameriavajú sa hlavne na toto a na starostlivosť o chudobných.
Sociálna spravodlivosť a rodina. Jednou z vecí týkajúcich sa rodiny
je čas na odpočinok a komunikáciu jeden s druhým.
Je to nevyhnutné pre tvoje zdravie, pre tvoje náboženské prežívanie,
pre tvoje sociálne prežívanie, je absolútne nevyhnutné,
aby rodina opäť tvorila jadro základu akejkoľvek morálky.
O to sa pápežstvo snaží.
Znie Putin ako zástanca kráľa severu alebo skôr kráľa juhu?
Rozhodne kráľa severu - myslím, že viac než niektorí, ktorých si spájame s kráľom severu.
Takže ak z toho vynecháme krajiny - ako sme povedali - a pozeráme sa na ideológie,
potom vidíme, že hovorí: My ako Rusko nie sme pripravení prijať liberálnu agendu sveta.
- Hovorí to? - Presne to hovorí.
Zopakujem to. Hovorí: My ako Rusko nie sme pripravení prijať liberálnu agendu sveta,
kde je prijateľné všetko - transgenderizmus, ničenie rodiny, morálnych hodnôt...
Nebudeme sa toho zúčastňovať.
- Hovorí toto? - Áno.
Koho vidí ako tie moci, ktoré zavádzajú túto liberálnu agendu?
Tých, ktorí tie hodnoty vlastne majú obhajovať - Západ.
Má teda na mysli Spojené štáty a Európu.
Áno, hovorí o "kresťanských krajinách, ktoré zabudli na kresťanstvo."
Kresťanské krajiny zabudli na svoje kresťanstvo
a tieto krajiny sa snažia rozširovať a expandovať svoju moc dokonca aj na Ukrajinu,
kde potom budú mať svoje atómové zbrane priamo jemu predo dvermi
a Putin to používa ako zbraň, politickú zbraň, aby povedal:
Ak Amerika nechcela rakety na Kube,
mám rovnaké právo povedať, že nechcem rakety na Ukrajine,
a ak Ukrajina hovorí, že sa pridá k NATO, zlikvidujem vás.
Presne to hovorí.
Ale Martin, sedia za jedným stolom a plánujú zlo.
Problém je, že presne to, čo povedal, propaguje aj pápežstvo, systém antikrista.
Dobre, trocha sa nad tým zamyslime.
Len špekulujeme, však? Ale povedzme to takto:
hrozí tu, že to prerastie do nukleárnej vojny.
- Želá si to niekto? - Nie.
Nie, pretože to by znamenalo zničenie miliónov a miliónov životov.
Existuje tu teda táto strašná hrozba, ktorá je teraz prepojená s náboženskou morálnou dilemou.
Kto je tým prostredníkom, ktorého volajú riešiť tento konflikt?
Pápež.
Pápež. Zdá sa, že nie je možné oddeliť ho od systému, že?
Nie je to možné, pretože Biblia hovorí, že je to nemožné,
obzvlášť v tom verši, kde sa píše, že sedia za jedným stolom.
Tento spôsob zmýšľania, že morálna otázka, ktorá je spojená aj s pápežstvom...
hoci mimochodom pápežstvo nemá veľmi dobrý záznam, čo sa týka morálky, že?
Nie.
Ale prinajmenšom slovne... vedú tieto sladké reči o rodine a podobne, že?
Vo svete sú mnohí, čo nechcú mať nič spoločné s nijakou formou náboženského zmýšľania.
Sú mnohí v Číne, mnohí v západnom svete, po celom svete, ktorí takto zmýšľajú,
ale toto zmýšľanie musí zmiznúť.
Bolo by užitočné využiť k jeho odstráneniu dokonca aj strach z nukleárnej vojny?
- Použijú akékoľvek prostriedky. - Akékoľvek prostriedky.
Má vojská - nepíše sa to v Biblii? Má teda k dispozícii vojenskú silu.
Má k dispozícii len jednu stranu alebo obe z týchto vojenských síl?
- Mohol by ich poštvať proti sebe? - Áno, "ordo ab chao".
- Deje sa to v tejto chvíli? - Myslím, že áno.
Martin, čo ak Rusko povie: Neprijmeme toto západné zmýšľanie,
a sme pripravení stlačiť to tlačidlo, aby sme tomu zabránili... ?
Čo ak strach doženie ľudstvo ku kompromisu a povedia:
Dajme šancu morálnym hodnotám pápežstva. Putin, akceptoval by si toto?
Vieš čo? Ako problém vidím, že to znie dobre, pretože to znie biblicky.
- A mohlo by to zabrániť vojne! - A ako by vyzeralo,
keby sa hocikto staval proti zabráneniu vojne? Sú k tomu pripojené dokonca aj morálne hodnoty!
Takže aj tí na západe, čo sú proti spojeniu cirkvi a štátu,
keby to mohlo zabrániť tomuto holokaustu,
nebolo by múdre dať tejto mocnosti šancu?
Koniec koncov, táto moc prezentuje veľký záujem o blaho chudobných,
o pozdvihovanie utláčaných, a jediné, čo chce, je dať rodine opäť jej miesto,
no neuvedomujú si, že pracuje proti svätej zmluve a stavia ohavnosť spustošenia,
teda svoju morálnu autoritu, nad Božiu morálnu autoritu a proti nej.
- Je to možné? - Áno,
a teraz je to doho mixu pridaný patriotizmus,
takže mnohí to budú podporovať, pretože sú patrioti.
Treba chápať, že tento patriotizmus obsahuje aj určitú morálku.
Je podľa mňa zaujímavé, že v tomto konflikte je teraz Rusko,
pretože Rusko je nábožensky založená krajina.
Síce už desaťročia presadzovalo ateizmus, ale napokon prevládla pravoslávna cirkev.
Pravoslávna cirkev ale prevládla až vtedy, keď dospela k dohode s pápežstvom,
pretože komunizmus je pápežským vynálezom. Bol vynájdený jezuitmi,
veľmi detailne nacvičovaný v ich redukciách v Južnej Amerike
a potom zavedený skrze ich agentov, Karla Marxa a ďalších jemu podobných,
a zavedený do boľševickej revolúcie.
A z toho, čo povedal, môžeš vydedukovať,
že v skutočnosti je proti tomu, čo reprezentovali boľševici a celá komunistická éra.
Martin, dôležité je aj zapojenie kittejských lodí - to je ekonomika.
Opäť - môžeš to úplne oddeliť a povedať, že ekonomickú silu má len západ a ostatní nie?
Vôbec nie.
Lebo aj oni môžu vytvoriť veľmi silné ekonomické spojenectvá.
Obzvlášť teraz - nedá sa povedať, že Čína nie je silná ekonomická mocnosť.
Pozrime sa teda, či je možné, že sedia za jedným stolom.
Musím povedať...
Keď spomeniem naše mená, napríklad pani Merkelová, dokonca Vladimír Putin atď.,
všetci títo boli členmi mladých globálnych lídrov Svetového ekonomického fóra.
Ale teraz sme veľmi hrdí na to, že mladá generácia
- ako premiér Trudeau, prezident Argentíny atď. -
prenikáme do kabinetov.
Včera som sa zúčastnil recepcie pre premiéra Trudeaua
a viem, že polovica z tohto kabinetu - alebo dokonca viac než polovica -
je naša, mladí globálni lídri Svetového ekonomického fóra.
A je to tak aj v Argentíne.
Pardon. Je to tak aj v Argentíne.
Je to tak v Argentíne a teraz aj vo Francúzsku,
pán prezident je mladý globálny líder...
Martin, Putina zmienil ako člena tímu.
- Áno. - Sedia teda za jedným stolom?
Francúzsko, Macron, Trudeau... zmienil ich všetkých.
Ak chceš mať "ordo ab chao", vždy musíš mať nepriateľa,
aj keby bol nepriateľom len zdanlivo.
V tomto momente je tým veľkým nepriateľom Rusko,
možno v blízkej budúcnosti, keď budú potrebovať ďalšieho,
Čína by mohla byť veľmi užitočným nepriateľom,
ale hlavnou myšlienkou je vytvoriť poriadok, ktorý chcú,
nový ekonomický morálny poriadok, kde je moc daná šelme.
Hovorilo pápežstvo so všetkými predstaviteľmi veľkých ekonomík sveta?
- Rozhodne. - A s organizáciami?
COP26, všetky stretnutia COP...
Získalo na svoju stranu náboženský svet skrze ekumenické hnutie?
Hrá túto politickú hru absolútne majstrovským spôsobom?
Dokonale.
Tento článok uvádza, že ruský prezident Vladimir Putin
sa stretol s predsedom Svetového ekonomického fóra Klausom Schwabom.
To bolo v roku 2019.
"Ruský prezident Vladimir Putin sa v Petrohrade stretol
s výkonným predsedom Svetového ekonomického fóra Klausom Schwabom."
A povedal toto: "Vždy sme udržiavali vzťahy s vaším fórom,
ktoré ste založili, a budeme ho naďalej podporovať.
A samozrejme, na podujatiach, ktoré organizujete,
sa vždy zúčastňovali a budú zúčastňovať aj ruskí zástupcovia.
Z našej strany organizujeme podobné podujatia, ktorých cieľom samozrejme je
predovšetkým nadviazanie obchodných kontaktov s ruskými partnermi.
Viete, že organizujeme Petrohradské ekonomické fórum tu v Petrohrade,
rovnako ako na Ďalekom východe, na Sibíri a v južnom Rusku."
- Sú úzko prepojení? - Rozhodne,
vieš, veľa sa špekuluje, že Putin nemohol byť jedným z mladých globálnych lídrov,
ale tu pripúšťa, že vždy boli a stále sú súčasťou Svetového ekonomického fóra.
Dobre. Ak je to hra, ak sedia za jedným stolom,
aby zo strachu pred nukleárnym konfliktom priviedli svet k tomu,
aby nakoniec uvítal morálnu nadradenosť pápežstva,
potom králi sveta dajú svoju moc šelme, že?
Je to prorocký obraz, ku ktorému by vzhľadom na náš časový rámec krátkej chronológie
muselo dôjsť viac-menej teraz? - Áno, a bude sa to musieť stať relatívne rýchlo.
- Posledné udalosti budú mať... - ... rýchly spád.
Rýchly spád. Práve sme sa presunuli z jednej veľkej kalamity do druhej.
Presne.
Pozrime sa teraz na druhého hráča, ktorým je Zelenskyj.
Čo je tu hore na obrázku?
Je to Svetové ekonomické fórum.
Boli tu kittejské lode veľmi aktívne?
Tu máme profil Zelenského na webstránke Svetového ekonomického fóra.
Stojí tu, že je herec, scenárista, kreatívny riaditeľ, člen súťažného tímu v súťaži komikov,
hral hlavnú úlohu v seriáli Služobník ľudu,
ktorý vyhral ocenenie WorldFest Remi Award (USA, 2016)
a dostal sa do užšieho výberu komediálnych filmov
na International Drama Awards v Soule (Južná Kórea).
Služobník ľudu získal aj cenu Intermedia Globe SILVER
v kategórii Entertainment TV Show na WorldMediaFestival v Hamburgu (Nemecko)...
Martin, dostal pomerne univerzálnu publicitu?
Áno, je vlastne dosť známy a populárny herec.
- Zaistili mu väčšiu pozornosť verejnosti? - Rozhodne, stal sa... dá sa povedať idolom.
Martin, keď sa pozeráme na politiku, hrajú v nej herci veľkú úlohu?
Už veľmi dlho - Reagan bol herec, pápež Ján Pavol II. bol herec...
- Nehral aj súčasný pápež vo filmoch? - Áno, v niekoľkých.
Koniec koncov, všetci jezuiti sú trénovaní v jezuitskom divadle, je to súčasť ich hry.
Veria tomu, čo napísal údajný Shakespeare:
Celý svet je javisko a všetci muži aj ženy sú len herci.
"21. apríla 2019 vyhral riadne voľby s 73,22 % hlasov
a 20. mája 2019 zložil prísahu ako prezident Ukrajiny."
Ak sú všetci vrátane Putina prepojení so Svetovým ekonomickým fórom,
nepoznajú sa veľmi dobre navzájom? - Som si istý, že áno.
Nesedia možno za jedným stolom?
No, všetci sedia za stolom Svetového ekonomického fóra.
Ako to svet v tomto okamihu vidí?
Zelenského predstavujú ako hrdinu vo vojenskej výstroji, s nepriestreľnou vestou,
on je ten, čo bojuje v uliciach a zadržiava toto veľké monštrum menom Rusko.
Verím, že keby Rusko naozaj chcelo, trvalo by im to asi 2-3 dni a mali by to vo vrecku, nie?
Ale oni to preťahujú.
Celý svet je javisko a všetci muži aj ženy sú len herci.
Nesmieme sa pozerať len na túto udalosť - hoci je hrozná -,
pretože jezuiti hovoria, že účel svätí prostriedky,
aj keby to znamenalo veľké vedľajšie škody.
Presne - to znamená aj keby zomrelo množstvo ľudí.
A čo ak v médiách počujeme... čo bolo tom verši?
- Hovoria pravdu alebo lži? - Lži.
Hovoria, že bol vyslaný špeciálny tím, aby ho zavraždili, ale bolo to prekazené.
Vyzdvihujú ho teda ako hrdinu.
Koľko z toho je pravda a koľko lži, to sa dozvieme až raz.
Raz sa to dozvieme. Ak si vezmeš to video, ktoré sme ukázali ako prvé,
tú ukrajinskú poslankyňu,
potom je tu tá kráľovná krásy, ktorá vzala zbraň a bojuje...
Je tu silná medializácia, ktorá ich ukazuje ako hrdinov.
A vidíš len jednostrannú skupinu hrdinov,
Putina sa snažia ukázať ako stoika, sediaceho v kancelárii s prísnou tvárou atď.,
ale Biblia mi hovorí, že koncová hra stojí na lžiach.
Je zaujímavé, že som sa snažil vyhľadať akékoľvek komentáre alebo správy
z Putinovej strany, ale žiadne nie sú. Nič také nenájdeš.
Nič také.
Som v kontakte s človekom, ktorý je v Rusku, a väčšina ich korešpondencie...
vypínajú to, takže druhú stranu ani nepočuješ,
veľmi to pripomína túto pandemickú situáciu.
Kedy si počul len verziu jednej strany, pretože takým scenárom treba všetkých kŕmiť.
Dobre, uistime sa. Tu máme viacero obrázkov Putina a pápeža,
a sú tu aj staršie, pretože bol v styku aj s predošlými pápežmi, že?
Až po Jána Pavla II.,
a je to veľmi zbožný človek - pozri sa, čo robí tu,
je to niečo, čo ukazuje neobvyklý druh zbožnosti, oddanosti.
Takže podľa môjho názoru tohoto človeka nemôžeme celkom zaradiť do kategórie kráľa juhu.
- Nie. - Hrá hru,
aby bolo zmýšľanie sveta privedené k prijatiu pápežovej morálnej autority.
Pozrime sa ďalej.
A čo druhá strana? Tiež sa družia s pápežom?
Prečítajme si to. Prezident Zelenskyj na Twitteri povedal:
"Poďakoval som Františkovi @Pontifex za modlitby za mier na Ukrajine a za prímerie.
Ukrajinský národ cíti duchovnú podporu Jeho Svätosti."
Obaja!
Sedia za jedným stolom, Martin?
- Je to dôkaz alebo je to konšpirácia? - A ak to prenesieš na biblickú časovú os,
priamo na konci sú obaja spojení s pápežstvom.
Tu je Religion News Service z 27. februára 2022:
Pápež František zavolal ukrajinskému prezidentovi Zelenskému, aby vyjadril "hlbokú bolesť"
"Ukrajinské veľvyslanectvo pri Svätej stolici
v sobotu cez Twitter uviedlo, že pápež František telefonicky vyjadril
'hlbokú bolesť nad tragickými udalosťami, ktoré sa odohrávajú v našej krajine.' "
Ten spôsob, akým pápeža vykresľujú - ako extrémne znepokojeného morálneho lídra sveta.
Je to "najnovším úsilím Vatikánu na ukázanie podpory a sprostredkovanie mieru na Ukrajine."
- Hovoril aj s druhou stranou? - Áno.
Ukrajina krváca, pápež František a ruský patriarcha Kirill by mohli byť vyjednávačmi
- Je to cirkev? - Áno.
Vyjednávajúca so štátom? Martin, ak cirkev začne rokovať so štátom
a uspeje pri sprostredkovaní akejkoľvek dohody o prímerí,
vyzdvihne to morálne postavenie cirkvi v očiach ľudstva?
Rozhodne.
Mohlo by to možno zájsť tak ďaleko, že by to zabránilo nukleárnej vojne,
keby len táto morálna autorita dostala trocha viac uznania?
Už sme to tu mali, keď Reagan a pápež Ján Pavol II. hovorili s Gorbačovom.
A ak sa vrátime k citátu Ducha prorockého, hovorilo sa v ňom o zlej situácii, o vojne,
potom o období relatívneho pokoja, a potom opäť vojna.
Potom to opäť príde. Mali sme toto obdobie tzv. relatívneho pokoja,
ale už je to tu opäť. Aj to načasovanie je veľmi zaujímavé.
Bezprostredne po jednej kríze - lekárskeho, zdravotného charakteru,
sa dostávame do politickej krízy, ktorá by mohla viesť k duchovnému vyvýšeniu...?
Je to ohromujúce. Bolo by sa to mohlo stať počas tej zdravotnej krízy?
Nebolo by to fungovalo, že?
Dobre, takže "Biden verzus Putin predznamenáva nesporný kolízny kurz,
ktorého sme teraz svedkami. Pokiaľ sa nestane niečo naozaj výnimočné."
Sú v čase pôstu, 40-dňového veľkonočného pôstu,
čo je veľmi zaujímavé, má to pripomínať pôst na púšti.
Ježiš urobil tento pôst za nás a neočakáva od nás, aby sme ho opakovali,
takže toto je - poviem to otvorene - spohanštený spôsob, ako na to ísť,
pretože to pridáva tvoj vlastný prvok skutkov
k už dokončenému dielu, ktoré Kristus dosiahol za teba, že?
Áno, je to podobné tomu, čo robil Luther, keď sa bičoval...
Áno. Opäť si prečítajme túto vetu, pretože je veľmi dôležitá:
"Biden verzus Putin predznamenáva nesporný kolízny kurz, ktorého sme teraz svedkami."
Inými slovami, je tu potrebný prostredník.
Takže mentalita kráľa juhu, ktorá je veľmi silná u Bidena,
narazila na mentalitu kráľa severu, ktorá sa napodiv prejavuje u Putina.
A je to nesporné, a má to vojenské konotácie,
pretože v tomto boji je Ukrajina,
a západné mocnosti NATO verzus tento ďalší mocenský blok.
Inak povedané, v tejto situácii nemôžeš nálepku "kráľ severu" či "kráľ juhu"
priradiť určitej krajine alebo politickej skupine.
Presne. A ani žiadnej osobe.
Ide tu o spôsob zmýšľania, ktorý musí byť porazený.
Je zaujímavé, že tieto dva spôsoby zmýšľania na seba narazili.
Pokiaľ sa nestane niečo naozaj výnimočné.
- A to bude... - Posun v zmýšľaní, v spôsobe zmýšľania.
"V roku 2016 sa pápež František stal prvým katolíckym pápežom,
ktorý sa stretol s ruským patriarchom a cestoval na Kubu,
aby sa stretol s osobou, ktorú nazval svojím 'bratom'. "
Spojil ich ekumenizmus. Najskôr mali nezhody,
a vieme, že trhlina medzi pravoslávnou cirkvou a katolíckou cirkvou
trvala celé tisícročia. Toto je teraz vyriešené,
na úrovni cirkvi teda neexistuje konflikt.
Nie. Nie je to zaujímavé, ak si vezmeš napríklad pápeža Františka,
to, čo dosiahol v oblasti rôznych náboženstiev, dokonca s veľkým imámom - to všetko?
Je tým najväčším mierotvorcom akého svet kedy videl.
Áno. Pred rokmi som videl video, ako pravoslávni patriarchovia chodia do Vatikánu
a každý jeden z nich sa klania a bozkáva pápežovi prsteň.
To bolo teda už dosiahnuté.
Otázka teda znie: "Mohli by teraz František a Kirill
začať rozhovor zameraný na ich spoločné duchovné hodnoty?
Existuje dôvod na ďalší inšpirovaný stisk rúk medzi mužmi viery na obnovenie pokoja?"
Cirkev a štát.
- Kto pri týchto rokovaniach predsedá? - Pápež.
Pápež.
"Ak uspejú tým, že zasiahnu do srdca tejto patovej situácie,
mohlo by nás to vrátiť z pokraja a spôsobiť druhý najväčší zázrak v modernej histórii."
Martin, verím, že králi sveta - aby sa vyhli nukleárnej katastrofe -
budú musieť dať svoju moc šelme.
A keď to urobia, čo hovorí ten verš? Čo postavia?
Ohavnosť spustošenia.
- Nie je to to, o čom už roky hovoríme? - Áno.
Pápež uprostred rusko-ukrajinskej krízy
Je uprostred, hovoria nám to aj správy.
"Pápežská stolica je nazad v globálnej politike - teda za predpokladu, že niekedy z nej odišla."
Martin, toto je hra, ktorá je rozohraná už veľmi, veľmi dlho.
"Gesto pápeža Františka, piatková návšteva ruského veľvyslanectva v Ríme,
bolo nepochybne významnou udalosťou z rôznych dôvodov.
Vatikán má stáročnú 'zahraničnú službu' diplomatov a špiónov, 'think tankov' a novinárov.
Nič, čo robí pápež, nie je nikdy náhodné."
Martin, toto sú Asia Times! Znie to ako niečo z Biblie.
Áno, alebo z Ducha prorockého.
"Je tu aj ťažkopádna vatikánska byrokracia, ktorá rozhoduje za pápeža.
Zaujímavé však je, že Františkova piatková návšteva ruského veľvyslanectva
nebola uvedená na jeho zvyčajnom dennom programe stretnutí."
Dochádza teda k rokovaniam v zákulisí.
"To samo osebe je mimoriadne, praktické pápežské gesto,
ktoré v poslednom čase nemá obdobu. Americká káblová sieť CNN uviedla,
že pápež hovoril s ruským veľvyslancom viac ako hodinu a pol.
František žiada o pokojné ukončenie konfliktu a nalieha na katolíkov,
aby si stredu vyhradili ako deň pôstu a modlitieb za mier na Ukrajine."
Podľa ďalších zdrojov v skutočnosti telefonoval so samotným Putinom.
Dostáva sa teda do centra diania v tejto politickej dráme?
- Rozhodne. - Pozrime sa na Catholic Culture:
Veľvyslanec hovorí: Ukrajina by uvítala pápežskú návštevu,
vatikánske sprostredkovanie na odvrátenie vojny
"Pápežská návšteva 'bude mať veľmi veľký vplyv na vývoj situácie.' "
Pozrime sa, čo hovoria: " 'Ako som to pochopil,
Vatikán by bol s radosťou pripravený vytvoriť možnosť
na stretnutie lídrov z oboch strán.
Ukrajina plne podporuje toto veľmi vplyvné, veľmi duchovné miesto na stretnutie.
Ak Rusko potvrdí svoju ochotu sadnúť si za stôl,
Ukrajina okamžite zareaguje pozitívne.' "
Takže všetci majú ochotu. V tomto momente sa to deje telefonicky,
skrze veľvyslanectvá, ale pápež sa dostáva do centra.
Takže pápež robí bezprecedentný krok,
osobne apeluje počas pozoruhodnej návštevy ruského veľvyslanectva.
"Pápež František v piatok prišiel na ruské veľvyslanectvo,
aby osobne 'vyjadril svoje znepokojenie nad vojnou' na Ukrajine
mimoriadnym, praktickým pápežským gestom,
ktoré nemá v poslednom čase obdobu.
František neskôr uistil najvyššieho ukrajinského gréckokatolíckeho vodcu,
že urobí 'všetko, čo môže', aby pomohol.
Vodca Ukrajinskej gréckokatolíckej cirkvi,
najväčšej z cirkví východného obradu zjednotených s Rímom,
privítal Františkov protokol-ohýbajúci diplomatický zásah a povedal,
že dúfa, že pomôže dialógu zvíťaziť nad silou.
Jeho Blaženosť Sviatoslav Ševčuk povedal,
že mu pápež neskôr zatelefonoval do Kyjeva a uistil ho,
že 'urobí všetko, čo bude v jeho silách'. "
Cirkev tu pracuje spolu, jednotne,
pričom pápežstvo tomu predsedá, je sídlom autority, vyjednávačom.
V Zjavení 17:12 stojí: "A desať rohov, ktoré si videl,
je desať kráľov, ktorí ešte nedos­tali kráľov­stvo,
ale do­stávajú moc ako králi na jed­nu hodinu spolu so šel­mou."
Týchto 10 rohov...
Ak čítaš Zjavenie, 10 rohov odkazuje na európske mocnosti a ich spojencov,
takže jednou z odnoží týchto mocností 10 rohov sú samozrejme USA
a aj hociktorá z kolónií vo svete.
Je tu samozrejme aj druhý názor, podľa ktorého je to 10 oblastí vo svete.
Ak sa držíš čisto biblického obrazu, mohol by si čítať,
že kresťanské mocnosti, ktoré si videl, ktoré ešte nedostali kráľovstvo,
dostávajú moc ako králi na jednu hodinu spolu so šelmou,
takže svoju moc dajú šelme. Martin, keď dajú svoju moc šelme,
musí tu byť nejaký precedent, ktorý ich presvedčí, aby svoju moc dali šelme,
pretože ústava USA hovorí, že cirkev a štát musia byť oddelené.
Aká strašná katastrofa by ich mohla prinútiť povedať:
Je účelné, aby sme svoju moc dali šelme... ?
Aby predišli nukleárnej vojne.
Je to jedna z možností? Len uvažujeme.
- Myslím, že je to veľmi možné. - Takže kto je tu vlastne porážaný?
Spôsob zmýšľania, podľa ktorého cirkev nemá mať nič spoločné so štátom.
- Správne, teda kráľ juhu. - Je to sposob zmýšľania kráľa juhu.
Ten musí zmiznúť, a sila toho musí byť taká obrovská,
že strach bude zbraňou, ktorá ľudstvo presvedčí, aby to uvítalo.
- Urobili to isté pri otázke zdravia? - Áno.
Nie je to taktika, ktorá pre nich veľmi dobre funguje?
Funguje veľmi dobre, dostaneme sa k tomu, a funguje aj ohľadne otázky klimatických zmien.
Tu je článok z Business Insider, kde predsedníčka Európskej komisie
hovorí o Ukrajine: Patria k nám, sú jedni z nás a chceme ich tu.
" 'Patria k nám, sú jedni z nás a chceme ich tu,' povedala von der Leyenová v nedeľu.
The Hill v sobotu informoval, že Zelenskyj naliehal na EÚ, rovnako ako aj na NATO,
ohľadom štatútu členstva Ukrajiny a žiadal pevný časový plán.
Von der Leyenová pre Euronews povedala, že EÚ má 'proces s Ukrajinou,'
ktorý zahŕňa integráciu 'ukrajinského trhu do jednotného trhu'
a 'úzku spoluprácu v oblasti energetickej siete.' "
Ak druhá strana povie: Len cez moje nukleárne zbrane,
bol by to dôvod dať šelme moc, aby sa dosiahol kompromis?
Áno, spôsobí to totiž strach.
Putin odhaľuje plán ovládnuť Európu mimo Ukrajiny: Fínsko a Švédsko sú varované,
že ak vstúpia do NATO, budú čeliť "vojenským a politickým dôsledkom"
Tieto krajiny už sú členmi EÚ, ale nie sú členmi NATO,
je to veľmi zaujímavá situácia. Teraz Putin hrozí im.
Zdá sa tu byť tento tlak z Putinovej strany, aby došlo k zmene zmýšľania západného sveta,
aby sa viac zosúladilo s morálnymi hodnotami pápežstva,
a ak by mohol byť dosiahnutý tento kompromis a zabránilo by sa nukleárnej vojne...
Ktovie čo sa stane v budúcnosti? Možno sa do toho zamieša Čína...
ktovie aký veľký bude tento tlak?
Vždy je tu ďalšia strana, ktorá môže byť použitá k zvyšovaniu tohto tlaku, že?
"Rusko hovorí, že ak Fínsko a Švédsko vstúpia do NATO, bude to mať 'vážne následky'."
- To je varovanie. - Áno.
Obe tieto krajiny povedali, že budú ignorovať, čo hovorí Putin.
"Predstavitelia spravodajských služieb sa obávajú, že Kyjev by mohol padnúť
v priebehu niekoľkých dní intenzívnych bojov.
Putinova hovorkyňa zahraničných vecí povedala: 'Fínsko a Švédsko by nemali
zakladať svoju bezpečnosť na poškodzovaní bezpečnosti iných krajín.' "
- Hrajú teda veľmi šikovnú politickú hru. - A ďalšia vec je,
že sa to podobá tomu, čo sa stalo s Hitlerom a 2. svetovou vojnou,
čo opäť vyvoláva tento strach.
Čo na to hovorí Fínsko?
Fínsko bude dnes diskutovať o vstupe do NATO napriek hrozbe zo strany susedného Ruska,
že budú čeliť "vojenským a politickým dôsledkom"
Takže o tom budú diskutovať a dosiahli 50 000 signatárov.
Ak sa k NATO chce pridávať viac a viac krajín, dáva to ďalšie podnety k možnosti konfliktu,
dokonca konfliktu nukleárnej povahy.
Rozhodne teda treba nejaký druh kompromisu.
Martin, nie je to len Fínsko a Švédsko.
Kosovo žiada USA o trvalú vojenskú základňu a urýchlenie prijatia do NATO
"Kosovo požiadalo Spojené štáty, aby v krajine zriadili stálu vojenskú základňu
a urýchlili jej integráciu do NATO po ruskej invázii na Ukrajinu,
uviedol v nedeľu kosovský minister obrany Armend Mehaj.
'Urýchlenie prijatia Kosova do NATO a získanie stálej základne amerických síl
je bezprostredne potrebné pre zaručenie mieru, bezpečnosti a stability na západnom Balkáne,'
uviedol Mehaj na svojom Facebooku."
Vyzerá to, akoby bol vyvíjaný tlak na Rusko a NATO privádzalo Putina do zúfalstva
do tej miery, že je ochotný použiť nukleárne zbrane.
Aká dokonalá situácia k zavedeniu nového svetového poriadku,
a ako sme povedali, nový svetový poriadok nie je len o ekonomike,
pretože Vatikán ekonomiku riadi v každom prípade,
je to o odovzdaní moci šelme.
A toto súvisí s tým veršom v Zjavení, kde títo králi dostávajú hodinu vládnutia so šelmou.
Martin, je toto niečo, čo sa tu teraz z ničoho nič objavilo,
alebo to bolo pravdepodobné už veľmi dlho?
Ak sa pozrieš nazad, vyvíjalo sa to už dlho.
Nečítali sme práve v tom článku, že pápežstvo plánuje dlho dopredu?
Už v roku 2015 Gorbačov varoval, že kvôli Ukrajine by mohlo dôjsť k nukleárnej vojne.
Toto bolo plánované už dlho! Myslím, že už veľmi dlho sedia za jedným stolom.
"V rozhovore pre nemecký týždenník Der Spiegel
83-ročný bývalý sovietsky vodca Michail Gorbačov povedal,
že kríza na Ukrajine môže viesť k rozsiahlej vojne v Európe alebo dokonca k jadrovej vojne.
'Ak niekto v súčasnom napätí stratí nervy, neprežijeme.' "
Toto je stratégia hry, je to taktika.
Tu je článok zo stránky Express z 2. marca:
"Znamená to vojnu s Ruskom"
Ak sa "zabíjanie" nezastaví, Putin bude tento týždeň čeliť plnej moci NATO
- Je tu hrozba zo strany NATO? - Áno, obe strany si hrozia navzájom.
"Vladimir Putin bol varovaný, že NATO by sa mohlo rozhodnúť zasiahnuť priamo na Ukrajine,
ak by tlak verejnosti na zastavenie 'vraždenia' občanov naďalej rástol."
Táto mašinéria propagandy tu odvádza obrovský kus práce.
Martin,
myslíš, že je možné, že niektorí si môžu myslieť,
že možno Rusko samotné je ešte stále možné zvládnuť.
Čo ak to toho mixu prihodíme Čínu?
- Bol by to hrozivejší scenár? - Rozhodne.
Ktoré krajiny okrem tých európskych by potom boli ohrozené?
- Ázijské krajiny. - Všetky ázijské krajiny.
Boli by do toho zapojené aj Austrália a Nový Zéland?
Bolo by to potom vcelku univerzálne, že?
Ak by sa k tomu konfliktu pridalo toto, potom - podľa médií a tejto taktiky -
sedíme na sude s pušným prachom, ktorý môže vybuchnúť.
Komunistický režim, posmelený nedostatkom západnej pomoci Ukrajine, vyhlasuje,
že Taiwan patrí Číne
Toto je kresťanská perspektíva, správy CBN.
"Bezprostredne po stredajšej nevyprovokovanej ruskej invázii na Ukrajinu
čínske ministerstvo zahraničných vecí urobilo prehlásenie.
Komunistický režim oznámil svetu, že si nárokuje Taiwan ako súčasť Číny.
Toto je podobné výhovorke, ktorú použil Vladimir Putin
ako zámienku na inváziu a násilné odňatie územia svojmu susedovi."
Toto je niečo, čo majú v zálohe,
že táto vojna by sa mohla vystupňovať do celosvetovej.
Ale neuškodí primiešať sem trocha sarkazmu.
Tu je jeden z kreslených vtipov, ktoré sa objavili:
"Odvádzaš Putinovu pozornosť od niečoho veľmi dôležitého," hovorí John Kerry,
a máva veľmi zaujímavým nápisom: Stop klimatickým zmenám.
Predtým tu stálo Stop globálnemu otepľovaniu, čo už proste neletí,
pretože tento vedecký scenár vypadol z hry už pred dlhým časom.
Takže aj toto stále udržiavajú v pozadí ako jeden z dôvodov,
prečo treba nasledovať konkrétnu taktiku.
Vráťme sa nazad: klimatické zmeny ešte nie sú zmetené zo stola.
Nie, vôbec nie.
A sú aj súčasťou diskusií, ktoré prebiehajú tajne, ktoré sú spojené s množstvom lží,
pri tom konkrétnom stole, kde spolu sedia a diskutujú kráľ severu a kráľ juhu.
Rozhodne, a sedí tam dokonca aj Putin,
a netreba odpisovať ani Čínu - ak sa pozrieš na tie články, je tu aj Čína.
Všetci sú tu, všetci podpísali tieto konkrétne veci.
Je zaujímavé, že klimatické zmeny sú aj veľkou súčasťou pápežskej agendy,
ale pápežská agenda nie je nasledovaná.
Povedzme to takto: scenár pápežskej agendy nie je do bodky nasledovaný.
Má slovnú podporu, ale nie je nasledovaný,
pretože sekulárny svet ešte nedal svoju moc šelme.
Overme si to.
Tu je článok z časopisu The Jesuit Review.
Je veľmi dôležité, že to hovoria jezuiti.
V skutočnosti sú vládcami sveta, hoci tomu nikto nechce veriť.
COP26 nezašla dostatočne ďaleko. Je čas prijať prístup pápeža Františka ku klimatickým zmenám.
Vidíš, o čo ide?
"Klimatický summit COP26 v Glasgowe bol príbehom dvoch miest:
jedného plávajúceho na odvážnych záväzkoch a nových prísľuboch,
druhého potápajúceho sa pod ťarchou "Greta mánie" a skandovania "bla, bla, bla"
od prívržencov švédskej environmentálnej aktivistky Grety Thunbergovej.
Ani oslavovaná rétorika Baracka Obamu
či prekvapivý pakt o spolupráci medzi USA a Čínou nedokázali urovnať rozpory."
Pozrime sa, o čo tu išlo.
"Aby sme lepšie porozumeli kontrastu, môžeme preskúmať ďalšiu dvojicu miest:
Paríž, kde bola v roku 2015 uzavretá klimatická dohoda,
verzus Rím a jeho katolícke zmýšľanie.
Odhaľujú veľmi odlišné pohľady na klimatické zmeny."
- Máme tu dva spôsoby zmýšľania? - Áno.
- Ide o to isté: klimatické zmeny. - Presne.
Ale ku klimatickej agende pápeža Františka je pripojená aj morálna agenda.
Jeho prístup je ten, ktorý svet musí nasledovať.
Ale svet ho nenasleduje. Je to stret medzi kráľom severu a kráľom juhu?
Áno.
"Parížsky prístup mal všetko naopak.
Začalo sa vedeckými údajmi o globálnom otepľovaní
a vymýšľali sa prepracované metódy na jeho zastavenie,
pričom sa nikdy nezamýšľalo nad širšou otázkou: 'Za akým účelom?' "
Tá morálna otázka.
"Rím, alebo katolícka cirkev, začína správne tým, že definuje zmysel života
a potom hľadá spoločensko-politické štruktúry, ktoré nás tam dostanú.
Paríž nás žiada, aby sme hľadali riešenie pre ekologickú udržateľnosť
z ideologického východiskového bodu drancovania planéty.
Rím nás povzbudzuje, aby sme používali ignaciánsku spiritualitu
k hľadaniu Boha vo všetkých veciach, a poučuje nás, že všetci sme správcami zeme."
To je ohromujúce vyhlásenie.
Tu máme morálnu otázku, náboženskú otázku,
ktorú Parížska dohoda nezahŕňa.
Parížska dohoda je teda filozofiou kráľa juhu.
Tu jezuiti hovoria: To je nesprávne. Potrebujeme tu morálku.
Akú morálku? Ignaciánsku spiritualitu.
Martin, nie je to páchanie krivdy na svätej zmluve?
Stopercentne. Je to jej presný opak.
Je to presný opak, toto je spasenie zo zážitku a spasenie zo skutkov,
na rozdiel od spasenia z milosti a ospravedlnenia z viery, že?
Takže tu máme krivdu voči zmluve. Toto chcú, ale nedostávajú to.
Môžu teraz použiť hrozbu nukleárnej vojny, aby tento cieľ dosiahli?
Pokračujme: "Paríž očakáva cnostné správanie na základe antropologického predpokladu,
ktorý privileguje prospechárstvo a individuálnu slobodu."
Sekulárne zmýšľanie. Filozofia kráľa juhu.
"Rím chápe, že cnosť pramení zo snahy o spoločné dobro
definované solidaritou, láskou a reciprocitou."
Solidarita, bratstvo... Nepodpísalo pápežstvo s islamom dohodu týkajúcu sa týchto vecí?
Áno.
- Je na palube aj pravoslávna cirkev? - Áno.
- Je na palube protestantský svet? - Áno, všetci.
Kto je proti? Len filozofia kráľa juhu.
Martin, filozofia kráľa juhu bude musieť zmiznúť.
- Tlačí na kráľa severu. - A kráľ severu podľa Písma zvíťazí.
"Rím preto adresuje problém klimatických zmien na dvoch úrovniach:
na epistemologickej - správnou formuláciou otázky a identifikáciou základných príčin problému,
a na praktickej - ponúknutím operačných princípov,
na základe ktorých môžu vzniknúť sociálno-politické riešenia.
Rímsky dokument, ktorý najočividnejšie slúži
ako protiváha k Parížskej dohode, je Laudato si'."
Obsahuje tento dokument pustošiacu ohavnosť?
- Áno, a obsahuje znamenie šelmy. - Ktoré je ohavnosťou spustošenia.
"Pápež František nás poučuje, že všetky veci spolu súvisia a že klimatické zmeny,
sociálna nespravodlivosť a ekonomická nerovnosť sú neoddeliteľne spojené."
Je v tom zapojené Svetové ekonomické fórum?
- Áno. - Na čej strane sú oni?
Na strane kráľa severu.
"V celej encyklike František vysvetľuje, ako naše modlárstvo voči strojom a technológii
a naša bezuzdná honba za vlastnými záujmami
vytláčajú akýkoľvek zmysel pre spravodlivosť a spoločné dobro."
Vo svete musí byť zavedené rímsko-katolícke sociálne zmýšľanie.
Spomínaš si na tú knihu od Johna Robbinsa menom Cirkevná megalománia?
Áno.
Spomínaš si, že sme o nej v tejto sérii diskutovali? Možno by sa na to ľudia mali opäť pozrieť.
- Pripojím na to link. - Urob to.
Potom môžme vidieť, ako sa formuje tento obraz.
Martin, je to prorocký obraz, ktorý je taký hlboký!
Ak sa vrátime k Danielovi 11 a pokračujeme od verša 40:
"A v čase konca na neho zaútočí kráľ juhu..."
Ale sedia za jedným stolom, Martin, takže toto je historická udalosť,
ktorá sa stala, keď pápežstvo stratilo svoju politickú moc, že?
Zjavenie však sľubuje, že ju opäť získa.
Potom nám Zjavenie hovorí, že tento stret bol tiež stret medzi severom a juhom,
v ktorom pápežstvo stratilo svoju moc, a že duchovne bol kráľ juhu Egypt.
Duchovne - už nie doslovne. Nemôžeme z toho robiť doslovné krajiny.
- Sú to mysle. - Narážajú tu na seba mysle.
Dôjde teda na konci k ďalšiemu možnému útoku? Áno.
"...a kráľ severu na neho príde ako víchrica, s vozmi..." - využíva vojnové stroje, Martin,
"...s jazdcami..." - to sú vojaci, pešiaci,
"...s mnohými loďami..." - to je ekonomika,
"...vpad­ne do krajín, za­plaví ich a preženie sa cez ne."
Jeho spôsob zmýšľania teda vyhrá. Má k dispozícii armády všetkých týchto krajín.
A kŕmi ťa klamstvami a propagandou, aby si uveril určitému scenáru,
ale agendu, ktorá je v pozadí, treba podrobne skúmať.
Rád by som povedal, že nevieme presne, čo by sa mohlo stať.
Možno skutočne dôjde k nejakým nukleárnym útokom,
ale konečný výsledok bude aj tak presne taký, ako celý čas hovoríme.
Bez ohľadu na to, aké zlé to bude, biblické proroctvá sa naplnia,
a vieš, Martin, čo je veľmi možné?
Že všetky tieto veci sa môžu stať.
Biblia hovorí, že ohavnosť spustošenia bude postavená.
A potom príde čas súženia, aké ešte nebolo.
Možno potom bude to tlačidlo stlačené, ale vtedy už bude prineskoro,
pretože je to po ukončení doby milosti.
U Daniela 11:41 je aj toto strašné varovanie:
"Potom príde aj do Nádhernej zeme a mnohé krajiny padnú,
ale títo unik­nú z jeho ruky: Edom a Moáb a proprední zo synov Am­monových."
Všetky tieto krajiny sú potomkami Abraháma.
Inými slovami - píše tu, že vojde aj do cirkvi, dokonca do Božej cirkvi,
ale mnohí uniknú - z protestantského sveta, z náboženských systémov, a pripoja sa.
Je zaujímavé, že spomína aj Edom,
teda mnohí zo sveta islamu nakoniec tiež prídu k poznaniu pravdy,
a už teraz sa to deje.
"A vy­strie svoju ruku na zeme, a Egypt­ská zem ne­unik­ne."
Zvíťazí nad sekulárnym spôsobom zmýšľania.
"A bude vlád­nuť nad po­klad­mi zlata a strieb­ra..." - bude ovládať ekonomiku,
"...a nad všet­kými drahocen­nosťami Egyp­ta."
Inými slovami - to, čo bolo úplne oddelené od cirkvi, bude opäť súčasťou jej pokladnice.
"A Líbyjci aj Et­i­ópci budú v jeho sprievode."
Inými slovami, všetky národy budú súhlasiť s jeho zmýšľaním.
Spôsob zmýšľania kráľa juhu je tak premožený mohutným posledným výpadom kráľa severu,
ktorý používa taktiku strachu - to je to, čo vidíme teraz -
vyvolanú uprostred chaosu vojen a ekonomického chaosu.
Vojenské spojenectvá vytvorené kráľom severu slúžia k tomu, aby svet prinútili
prijať kolektívnu morálku, ktorú bude určovať on sám.
V nebezpečenstve sú tu dokonca aj vyvolení. Pretože je to veľmi klamlivé.
Presne. Môže sa stať, že im to prehltneš, ak nepoodstúpiš a poriadne to nepozoruješ.
Jediný spôsob, ako sa do toho zapojiť, je evanjelizovať.
(Luk 21:26) "...ľudia budú zmierať strachom
a očakávaním toho, čo príde na svet, lebo nebes­ké moc­nos­ti sa budú otriasať."
Martin, ak sa otriasajú aj nebeské mocnosti, musí to mať náboženskú konotáciu, že?
To, čo prichádza na svet, bude strašné, ale nemôžeme to zastaviť,
a ak sa do toho zapojíme na úrovni, na akej sa zapája svet, stratíme prehľad.
Pred pár rokmi som sa v prednáške zmienil o dvoch knihách,
a len stručne by som ich chcel opäť spomenúť.
Dve nedávne knihy sa pokúšajú vysvetliť vzťah medzi Vatikánom a Spojenými štátmi.
Každá má odlišnú agendu a preto dospievajú k opačným záverom.
Obe však majú spoločné to, že sa zameriavajú najmä na legitimitu americkej vojny v Iraku.
Prvá sa volá Paralelné ríše: Vatikán a Spojené štáty - dve storočia spojenectva a konfliktov,
a druhá Proti srsti - Kresťanstvo a demokracia, vojna a mier.
Tieto dve knihy v podstate debatujú o tomto konflikte medzi dvomi spôsobmi zmýšľania.
Dospievajú k rozdielnym záverom, ale to teraz nie je dôležité.
Proti srsti (angl. Against the Grain) napísal George Weigel,
veľmi prominentný rímsko-katolícky mysliteľ.
Idúc "proti srsti" konvenčnej múdrosti v tomto bestsellere New York Times
George Weigel ponúka presvedčivý pohľad na spôsoby,
akými katolícke sociálne učenie vrhá svetlo na výzvy mieru,
problém pluralizmu, snahu o ľudské práva a obranu slobody.
A silno argumentuje v prospech toho, aby svet prijal túto morálku.
A druhá kniha, Paralelné ríše:
Fascinujúca a vysoko relevantná história turbulentného vzťahu
medzi Spojenými štátmi a Svätou stolicou,
ktorú rozpráva a analyzuje taliansky novinár a vatikánsky zasvätenec Massimo Franco.
A záver je takýto: Kniha "Paralelné ríše" nenechá nikoho na pochybách o tom,
aký dopad mal boj medzi týmito dvoma veľkými mocnosťami
- jednou so svetskou mocou a druhou s morálnym vplyvom - na našu históriu aj na dnešný svet.
Centrálnou otázkou debaty je teda opäť morálny vplyv Ríma.
Putin túto morálnu dilemu spomenul,
a existuje tu možnosť vojny, ak svet neprijme kompromis.
- A ten kompromis je v morálke pápežstva. - Áno.
Tu je citát z knihy Svedectvá pre cirkev, zv. 9:
"Duchovná temnota: Dnešná doba je dobou duchovnej temnoty v cirkvách sveta."
- Martin, uverili klamstvu? - Nanešťastie áno,
pretože pri tom všetkom, čo propaganda predkladá, tomu veria a vyberajú si strany.
Takže nielenže nasledujú falošný prorocký scenár - jezuitský scenár,
viď celú tú záležitosť s vychvátením a dispenzacionalizmom
a centrálnosť doslovného národa,
hoci tento spôsob zmýšľania je celosvetovou vojnou v každom národe
a v každej ľudskej mysli a srdci.
Takže je tu duchovná temnota.
"Neznalosť Božských vecí zatemnila Božie zjavenie a pravdu.
Sila zla neustále narastá.
Satan sa svojim spolupracovníkom chváli, že vykoná dielo, ktorým uchváti celý svet.
Zatiaľ čo na cirkev prišla čiastočná nečinnosť, satan a jeho zástupy sú neustále činní.
Cirkvi hlásiace sa ku kresťanstvu neobracajú svet, lebo sú samy preniknuté sebectvom a pýchou
a potrebujú pocítiť premieňajúcu Božiu moc vo svojom strede prv,
ako môžu iných viesť k čistejšej alebo vyššej úrovni."
Nepozdvihnú sa na vyššiu úroveň než je pápežova.
- Nie, pretože tá bude vyzerať biblicky. - A tak im unikne pointa,
a zavrhnú to, na čo prišli reformátori, a obrátia sa k falošnej vede.
Ak sa pozrieme, čo hovorí pastor Hagee, môžeme to vidieť veľmi jasne.
V krátkosti sa pozrime, čo hovorí.
Toto môže byť deň, na ktorý sa historici obzrú
a vyhlásia, že to bol počiatok 3. svetovej vojny.
História sa opakuje.
Putin robí presne to, čo robil Hitler, aby začal 2. svetovú vojnu.
Hitler európskym vodcom vyhlásil potrebu vpadnúť do Poľska.
Európa nedokázala zareagovať
a Spojené kráľovstvo sa pod vedením svojho slabého premiéra Chamberlaina
sklonilo pred Hitlerovými požiadavkami.
Iránska hrozba je reálna a Irán musí byť zastavený,
než budú tieto zbrane funkčné.
Ruské jednotky sú na Strednom východe už od roku 2015.
Rusko podporuje Irán,
Irán trénuje, vybavuje a financuje teroristické armády Hamásu a Hizballáhu,
ktoré len čakajú na povolenie zaútočiť na Izrael nukleárnymi zbraňami.
Americký ľud, náš národ je uprostred strašnej krízy.
Teraz je čas ukázať našu silu.
Naši vodcovia musia zaujať svoje právoplatné miesto na čele medzinárodného stolu.
Musia začať veriť hrozbám našich nepriateľov
a prestať ignorovať kritickú situáciu našich spojencov.
Veľký národ má veľkú zodpovednosť.
V tejto chvíli sa tejto zodpovednosti vyhýbame a zriekame sa našej veľkosti.
Ak svoju slobodu nevyužijeme k obrane našej slobody, stratíme ju!
Martin, to bol celkom burcujúci prejav a myslím si, že mnohí ľudia vo svete jeho názor uvítajú.
Ale to by západné veľmoci urobilo kráľom severu
a tie ostatné kráľom juhu.
Dúfam však, že sme ukázali, že to tak nemôže byť.
Inými slovami - to, čo tu vykresľuje, je jezuitská agenda pre udalosti doby konca,
a nie biblická agenda, podľa ktorej je pápežstvo šelmou zo Zjavenia 13
a táto vojna je univerzálnou vojnou,
a nie vojnou v nejakej malej krajine niekde na Strednom východe.
Toto je v skutočnosti falošný prorocký obraz, ktorý by mal byť uvedený na pravú mieru.
Dobre, Martin, takže keď tento kráľ severu konečne dostane, čo chce,
keď dostane nazad svoju moc a smrteľná rana bude úplne uzdravená,
keď bude opäť morálnym stredobodom kráľov sveta,
potom u Daniela 11:44 čítame:
"Ale ho predesia správy z východu a zo severu,
preto vy­tiah­ne s veľkou zúrivosťou, aby zničil a vy­hladil mnohých."
Toto sme už preberali.
Správami z východu je varovanie o Kristovom druhom príchode.
A správy zo severu... Veď on je kráľom severu, prečo sa bojí severu?
Áno. Musí tu byť iný sever.
Musí tu byť iný sever, a tento sever je Boží trón,
takže toto je priamy Boží zásah do ľudských záležitostí
a Kristus sa vráti z východu, toto je adventné posolstvo,
adventné posolstvo, ktoré varuje, že prišla hodina jeho súdu,
že Kristus sa vráti a že nemáš prijať znamenie šelmy, inak ťa zasiahnu rany.
Toto bude obzvlášť rozšírené po ukončení doby milosti.
Vyjadrilo už pápežstvo obavy ohľadne evanjelistov,
ktorí médiá využívajú k hlásaniu takýchto posolstiev?
Áno.
- Áno, však? - Rozhodne.
(Dan 11:45) "A po­staví stány svoj­ho paláca medzi morami NA nádhernom svätom vrchu,
príde však k svojmu koncu a nik mu nepomôže."
- Je to dosť smutný verš, že? - Áno. Ako si povedal už skôr,
ak si bol počas pandémie proti pravidlám, bol si zaškatuľkovávaný a ostrakizovaný.
Teraz sú zavádzané zákony, že ak pôjdeš proti oficiálnej verzii, si v podstate terorista.
Je to veľmi smutný stav vecí.
Ak sa na tento verš pozrieme v iných prekladoch, napr. NIV alebo Nový preklad Biblie kráľa Jakuba,
stojí tu: "Po­staví svoje kráľov­ské stany medzi morami PRI krásnom svätom vrchu,
dôj­de však k svojmu kon­cu a nik mu ne­pomôže."
A v tomto preklade: "Postaví svoje kráľov­ské stany
medzi morom A medzi nád­her­ným svätým vr­chom...",
kým Biblia kráľa Jakuba hovorí: "NA nádhernom svätom vrchu,"
takže v posledných dňoch bude uplatňovať svoj vplyv dokonca aj v Božej cirkvi.
Toto je niečo, pred čím by sme mali byť varovaní.
Martin, žijeme vo veľmi nebezpečnej dobe a neviem, ako to cítia iní,
ale ja mám dojem, že záverečné udalosti sa napĺňajú veľmi rýchlo.
Tento konflikt sa preťahuje a sú tu určité vyobrazenia hrdinov, ako sme videli.
Prečo? Pretože musí byť zjavné toto posolstvo, že potrebujeme toto morálne sprostredkovanie,
a verím, že králi sveta sú na pokraji toho,
alebo budú tlačení k tomu, aby dali svoju moc šelme,
čo už pravdepodobne v tajnosti urobili,
len aby ľudí vo svete presvedčili, že toto je absolútne nevyhnutné pre svetový mier.
A potom, keď to dosiahnu, budú volať:
- Pokoj a bezpečie. - Pokoj a bezpečie,
a čo príde? - Náhla skaza.
Kiež by nám Boh pomohol osloviť toľko ľudí, koľko len môžeme,
pravým evanjeliom, večným evanjeliom,
ktoré hovorí, že nemôžeme svoju moc dať šelme a obrátiť svoje úsilie proti svätej zmluve.
Kiež by nám Boh pomohol uviesť to na pravú mieru. Modlime sa.
Nebeský Otče, svet je na pokraji najväčšieho podvodu v dejinách ľudstva
a výsledok bude katastrofálny.
Ak neuvítame pravdu a neprijmeme fakt, že sa musíme oddeliť od Babylonu,
budeme zmetení vo víchrici, ktorá prichádza.
Pomôž nám varovať svet a oslov skrze svojho Svätého Ducha
všetkých tých, čo sa držia Teba,
čo sa držia spasenia v Kristovi a jedine v Kristovi, a veria Písmu,
o to prosím v Ježišovom mene, amen.